钦定古今图书集成/明伦汇编/家范典/第085卷 > 《盘中诗》苏伯玉妻
## 钦定古今图书集成/明伦汇编/家范典/第085卷 > 《盘中诗》苏伯玉妻

山树高，鸟鸣悲。泉水深，鲤鱼肥。空仓雀，常苦饥。吏人
妇，会夫希。出门望，见白衣。谓当是，而更非。还入门，中
心悲。北上堂，西入阶。急机绞，杼声催。长叹息，当语谁？
“君有行，妾念之。出有日，还无期。结巾带，长相思。君忘
妾，未知之。妾忘君，罪当治。妾有行，宜知之。”黄者金，白
者玉。高者山，下者谷。姓者苏，字伯玉。人才多，知谋足。
“家居长安身在蜀，何惜马蹄归不数。羊肉千斤酒百
斛，令君马肥麦与粟。”今时人知四足与。其书不能读，
当从中央周四角。